20/02/2015 | Administración LocalMunicipal
Arteixo
Persoal
Convocatoria e bases reguladoras do proceso de selección por concurso-oposición libre para cobertura en propiedade do posto de coordenador/a-técnico/a de deportes

É obxecto da presente a aprobación da Convocatoria e regulación das Bases do proceso selectivo para a cobertura en propiedade, dunha praza de persoal funcionario de carreira do posto de COORDENADOR/A-TÉCNICO DE DEPORTES, Escala Administración especial, Subescala técnica, Grupo A1, Complemento destino 22, coas seguintes funcións segundo catálogo de postos en vixencia: - Redacción de informes, tramitación de expedientes de servicios deportivos (xestión directa e indirecta) - Asesoramento técnico na planificación de actividades deportivas - Tramitación de subvencións internas e externas - Xestión contable da dotación orzamentaria do departamento Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos artigos 57 e 58 da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión Europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000, de 11 de xaneiro, sobre dereitos e liberdades dos estranxeiros en España b. Ter cumpridos os 16 anos de idade e non exceder da idade máxima de xubilación forzosa (modificación introducida polo artigos 56.1. c) da Lei 7/2007 c. Estar en posesión do título de Licenciado superior en Ciencias da actividade física e deporte (INEF) ou titulación universitaria de grao equivalente (segundo Catálogo de postos de traballo en vixencia) d. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando se precisan adaptacións para realización das probas e especificando tales adaptacións e. Non ter sido separado mediante expediente disciplinario do servizo de calquera das Administracións públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) a. As instancias solicitando tomar parte no proceso selectivo dirixiranse ao Sr. Alcalde-Presidente do Concello de Arteixo, presentándose no REXISTRO XERAL do mesmo (ou en calquera das formas previstas no artigo 38.4 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común dentro do prazo sinalado) no prazo de 20 días naturais, contados a partir do seguinte ao da publicación de anuncio de convocatoria no BOE toda vez se teña publicado anuncio de convocatoria no DOG e as Bases de convocatoria no BOP de A Coruña e no taboleiro de edictos da Corporación, así como complementariamente na web municipal b. A instancia irá inescusablemente acompañada da seguinte DOCUMENTACIÓN: - Fotocopia cotexada do DNI (no seu defecto, resgardo do DNI, pasaporte ou carné de conducir) - Fotocopia cotexada da titulación requerida para o acceso ao posto - Declaración xurada específica dos requisitos contemplados na Base 2º d) e) ou, no seu caso, declaración contida no modelo de Instancia adxunto ás presentes Bases - Currícula vitae segundo esquema do Baremo de méritos establecido nas presentes Bases con fotocopia de tódolos méritos académicos e profesionais. Os méritos profesionais deberán acreditarse con copia dos contratos de traballo mailo Informe de vida laboral ou, no caso de Administracións públicas, Certificado expedido polo Fedatario Público da Administración maila copia do contrato e/ou nomeamento - Fotocopia cotexada do Celga IV, Título de perfeccionamento ou titulación equivalente, aos efectos de exención de realización de proba de galego - Carta de pagamento de ter aboado os dereitos de exame nos servizos económicos municipais (Tesourería) ou copia compulsada do xustificante de ingreso nas contas municipais designadas (que serán facilitadas telefónicamente aos/ás interesados/as). En ningún caso a presentación e pago da taxa por dereitos de exame suporá substitución do trámite de presentación de instancia. Asemade, a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante Quedarán exentos do pagamento das tasas de dereito de exame, aqueles/as aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo c. Os dereitos de exame establécense en 35,50 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes Bases, esto é unicamente a aqueles/as aspirantes que resulten excluidos/as na listaxe definitiva d. Expirado o prazo de presentación de instancias, a Alcaldía-Presidencia dictará Resolución pola que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para a corrección da documentación. No caso de non existir aspirantes excluidos/as poderase elevar a definitiva a listaxe provisional na mesma resolución, dando inicio ao proceso selectivo 4.1.- Publicarase no BOP de A Coruna e no taboleiro de edictos da Casa do Concello a relación definitiva de aspirantes admitidos/as e excluídos/as, a composición final e nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 7/2007 e Lei de igualdade do home e da muller. Asemade, na mesma resolución determinarase o día e hora de comezo do proceso selectivo, determinando a data de inicio dos exercicios da Oposición. Comezado o proceso selectivo a publicación dos sucesivos anuncios para a celebración das probas restantes, así coma a listaxe dos/as aspirantes aprobados/as en cada exercicio, efectuarase no taboleiro de edictos da Casa do Concello (e sempre que sexa posible, con carácter non preceptivo e complementario na webb municipal). 4.2.- Coa finalidade de facilitar o acceso á información dos/as aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc., serán publicadas na web municipal, toda vez sexa realizada a publicación no taboleiro de edictos e demais publicacións preceptivas, se é o caso. Asemade, tamén aparecerán na web municipal e no taboleiro, sempre que sexa posible, as calificacións numéricas co nome a apelidos dos/as aspirantes que acaden a consideración de Apto, así como o nome e apelidos dos/as aspirantes que resulten non aptos e os non presentados. Tales publicacións na web municipal non terán validez a efectos de cómputo de prazos e, asemade, a información de carácter persoal contida nas mesmas será posible baixo a consideración de que os/as aspirantes, coa sinatura da instancia solicitando tomar parte no proceso, se someten e aceptan todo o clausulado establecido na presente Convocatoria e Bases reguladoras. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na Lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o servizo central de Información relativa a prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobre o contido das Bases ou sobre posibles interpretacións, dúbidas e/ou cuestións incidentais únicamente poderán ser atendidas polo departamento de Persoal e RR. HH (telefónicamente ou por escrito) que, as trasladará ao Tribunal de selección, de se-lo caso. Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo.4.4.- Os/as aspirantes convocaranse para cada exercicio en chamamento único, agás casos de forza maior, debidamente acreditados/as e apreciados/as discrecionalmente polo Tribunal. O chamamento será efectuado polo/a Secretario/a actuante do Tribunal, debendo os/as aspirantes identificarse nese momento únicamente ante este membro do órgano cualificador con DNI ou documentación identificativa análoga. O Tribunal poderá requirir aos/ás aspirantes, en calquera momento da práctica de calquera exercicio ou proba e sempre de forma motivada, que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Asemade, e pese a que na realización das probas velarase polo anonimato dos/as aspirantes, sempre que o Tribunal así o estime pertinente pola lóxica do desenvolvemento do proceso selectivo, os/as aspirantes poderán ser chamados/as, en chamamento único, polo/a Secretario/a actuante do Tribunal, de forma individualizada para realización de lectura pública ou similares, debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.5.- O prazo mínimo entre un exercicio e o seguinte da fase de oposición, será de 72 horas hábiles, agás naqueles casos que o Tribunal, co consenso de todos os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos.4.6.- Para determinar a orde de actuación dos/as aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 22 de xaneiro de 2013, da Consellería de Facenda. Isto é, comezarase por aqueles/as aspirantes que o primeiro apelido comece pola letra “x”. No suposto de que non exista aspirante co primeiro apelido que comece pola letra “x” pasarase á letra “y” e así sucesivamente.4.7.- Se durante o desenvolvemento do proceso selectivo chegase a coñecemento do Tribunal que algún/algunha dos/as aspirantes carece de calquera dos requisitos esixidos na convocatoria, excluirase da mesma previa audiencia do/a interesado/a, comunicándoo no mesmo día á autoridade que convocou o proceso selectivo. O procedemento de selección, Concurso-Oposición libre constará das seguintes Fases e dos seguintes exercicios: 5.1.- FASE DE CONCURSO: BAREMO DE MÉRITOS NON SERAN VALORADOS OS MERITOS QUE NON VEÑAN ACOMPAÑANDO UNHA CURRICULA VITAE APORTADA POLOS/AS ASPIRANTES segundo o esquema contido neste Baremo, debendo adxuntar fotocopia acreditativa de tales méritos. A fase de concurso terá unha puntuación máxima de 40 puntos (40% da puntuación total de todo o proceso selectivo) sendo de carácter non eliminatorio e non sendo a suma das puntuacións máximas dos distintos epígrafes. As puntuacións outorgadas neste fase publicaranse con carácter previo ao inicio da fase de oposición, podendo presentarse alegacións/reclamacións durante dez días hábiles dende a exposición no taboleiro de edictos, sen carácter suspensivo, que deberán ser resoltas polo Tribunal antes da proposta final de nomeamento. O Baremo de méritos do presente proceso é o seguinte: 5.1. A.- MERITOS ACADÉMICOS: máximo do presente apartado 15 puntos, non sendo resultado da suma independente das puntuacións máximas parciais dos diferentes epígrafes descritos a continuación. Asimesmo, cada mérito unicamente poderá ser valorado nun dos seguintes epígrafes: - Por titulación superior ao nivel establecido como requisito de acceso: * Por Masters, Cursos de postgrao, Cursos de especialización universitaria e outros (superiores a 150 h.) directamente relacionados co posto de traballo convocado: 5 puntos por cada un ata un máximo de 10 puntos - Por formación impartida por Administracións, sindicatos ou centros e entidades formativas homologadas, directamente relacionadas coas funcións do posto de traballo convocado: * Por cada 20 horas acumuladas, 0´25 puntos ata un máximo de 5 puntos - Por outra formación impartida por Administracións, sindicatos ou centros e entidades formativas homologadas, directamente relacionadas coa Administración pública: * Por cada 20 horas acumuladas, 0´15 puntos ata un máximo de 5 puntos - Por titulo de coñecemento de lingua galega de nivel superior ao CELGA IV: * Curso linguaxe administrativa nivel medio: 0´5 puntos * Curso linguaxe administrativa, nivel superior: 1 punto (Unicamente valorarase o curso de maior nivel e puntuación) 5.1. B.- MÉRITOS PROFESIONAIS (máximo 25 puntos) - Por experiencia profesional na Administración ou entidades públicas en postos de igual categoría ao posto convocado (técnicos superiores): 1 punto por cada 6 meses acumulados ata un máximo de 15 puntos - Por experiencia profesional na empresa privada en postos de igual categoría ao posto convocado (técnicos medios e superiores): 0´5 puntos por cada 6 meses acumulados atA un máximo de 10 puntos 5.2- FASE DE OPOSICIÓN: 60 puntos máximo, correspondentes ao 60% do total do proceso selectivo. Á puntuación obtida por cada aspirante coa suma das puntuacións dos distintos exercicios desta fase, sumaráselle a puntuación obtida na fase de concurso, sendo proposto/a para contratación o/a aspirante que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: 1º EXERCICIO: EXAME COÑECEMENTOS TEÓRICOS Consistirá na realización dun exercicio teórico consistente na exposición escrita de dous temas elexidos polos/as aspirantes dun total de 4 elexidos aleatoriamente por sistema de sorteo (dous do temario xeral e dous do específico), relacionados co temario anexo da convocatoria (Anexo xeral e específico). Dos dous temas desenvoltos polos/as aspirantes, obrigatoriamente un deles corresponderá ao temario xeral e o outro ao temario específico. A duración máxima para a realización deste exercicio será de 60 minutos, poidendo o Tribunal determinar tempos inferiores se así o estima conveniente. Toda vez rematado o tempo de exame, o Tribunal poderá determinar a lectura do exercicio se así o estima conveniente, quedando capacitado para realizar canta pregunta consideren en relación tanto á exposición escrita dos/as aspirantes como en relación ao temario anexo á convocatoria. A lectura do exercicio en ningún caso poderá ser superior a 30 minutos para cada un/unha dos/as aspirantes. No suposto de que algún/algunha aspirante non proceda á lectura, no suposto de que o Tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio.2º EXERCICIO: EXAME COÑECEMENTOS PRÁCTICOS O segundo exercicio, igualmente de carácter obrigatorio e eliminatorio consistirá na realización dun/varios supostos prácticos determinados polo Tribunal con carácter inmediatamente previo á realización do exercicio e relacionado directamente co temario xeral e específico anexo á presente e coas funcións propias do posto convocado. O exercicio práctico terá unha duración non superior a 120 minutos (2 horas) quedando o Tribunal capacitado para determinar tempos inferiores de realización do mesmo. Toda vez rematado o tempo de exame, o Tribunal poderá determinar a lectura do exercicio se así o estima conveniente, quedando capacitado para realizar canta pregunta consideren en relación tanto á exposición escrita dos/as aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un/unha dos/as aspirantes. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio.3º EXERCICIO: EXAME DE LINGUA GALEGA O exame de coñecemento de língua galega, de caracter obrigatorio e eliminatorio, consistirá na traducción escrita dun texto facilitado polo Tribunal do castelán ao galego, nun tempo máximo de 30 minutos. O exercicio será cualificado como Apto/Non apto. Quedaran excluidos/as da obriga de realización deste exercicio, os/as aspirantes que acrediten estar en posesión do título de língua galega correspondente ao nivel CELGA IV. Os/as aspirantes serán convocados para realización de cada exercicio en chamamento único, procedéndose ao mesmo, salvo casos de forza maior, debidamente acreditados/as e apreciados/as discrecionalmente polos membros do Tribunal. O prazo mínimo entre un exercicio e o seguinte da fase de Oposición será de 72 horas, agás naqueles casos que o Tribunal, co consenso de todos/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos. A) O Tribunal nomearase de conformidade co artigo 55. c) e d) e artigo 60 da Lei 7/2007 do Novo Estatuto do empregado público, en concordancia co artigo 34 do Decreto lexislativo 1/2008 do texto refundido da Lei de función pública de Galicia. Asemade na súa composición, eminentemente técnica, observarase principio de especialidade/idoneidade, sí como o de paridade, de conformidade ao establecido no artigo 36 da Lei 7/2004, de 16 e xullo, de Igualdade do home e da muller. Este órgano avaliador estará composto do seguinte xeito: A* Presidente: un funcionario de carreira, Técnico superior (grupo A1), preferentemente de Administración local (titular e suplente) B* Secretario, que actuará con voz e voto: un funcionario de carreira, Técnico superior (grupo A1), preferentemente de Administración local (titular e suplente) C* Vogais: - Dous vogais, preferentemente persoal da Administración pública, de especialidade relacionada co posto convocado (2 titulares e 2 suplentes) - Un vogal titular e suplente, designado pola Alcaldía a proposta da Xunta de persoal funcionario, solicitando que na súa proposta se respete o principio de paridade, así como de idoneidade e especialidade técnica. Este vogal (titular e suplente) proposto pola representación sindical, quen actuará sempre en nome e representación propia, será asumido (salvo motivación en contrario) pola Alcaldía-Presidencia a través da resolución de designación nominal dos membros actuantes (titulares e suplentes) que se fará pública no BOP xunto coa listaxe defintiva de aspirantes admitidos/as e excluidos/as B) O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. C) O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do Presidente e do/a Secretario/a. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. D) Os vogais do Tribunal, titulares e suplentes, que actúen nestas probas terán a titulación correspondente, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal do 2015 7.1.- A cualificación acadada por cada aspirante en cada exercicio publicarase no taboleiro de edictos do Concello, constando únicamente a calificación numérica dos/as aspirantes que superen o exercicio correspondente, así como o chamamento para realización do seguinte exercicio. Os/as aspirantes que non superen o correspondente exercicio figurarán únicamente como NON APTOS. As cualificacións, complementariamente, serán publicadas na web municipal, aos meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos/as aspirantes, esta determinará a proposta do Tribunal cualificador, elevando ao Sr. Alcalde-Presidente a correspondente proposta de nomeamento a favor do/a aspirante que, superando tódolos exercicios de carácter eliminatorio da oposición e sumando a puntuación obtida na fase de concurso, acade a primeira maior puntuación global.7.3 - De non superar as probas establecidas ningún aspirante, o Tribunal poderá declarar deserta a praza convocada. Asemade o Tribunal poderá elevar na súa proposta de nomeamento unha listaxe de reservas cos aspirantes segundo a orde de prelación das cualificacións totais aos efectos de cubrir temporalmente vacantes por rexeitamentos, baixas e outras vacantes temporais de natureza similar e/ou de postos asimilados ao convocado). 7.4.- O/a aspirante proposto/a deberá presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo departamento de Persoal co fin de efectuar o nomeamento como persoal funcionario de carreira. Estarán exentos/as, se tivesen relación anterior con esta Administración local, da xustificación documental, aqueles/as que o tivesen demostrado para obter o seu anterior nomeamento/contrato. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos/as interesados/as nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicáble para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril, o RD 896/91 e demais normas concordantes de xeral aplicación mentras non se opoñan ao establecido polo novo marco legal estatal, Lei 7/2007 de 13 de abril, e Decreto Lei 1/2008 do Texto refundido da función pública de Galicia. O/a aspirante, dende o seu nomeamento, quedará obrigado/a a utilizar os medios que para o exercicio das súas funcións poña á súa disposición o Concello.1. A Constitución Española de 1978. Dereitos e deberes fundamentais dos cidadáns 2. A Coroa: as funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis 3. O Poder xudicial. Consello Xeral do Poder Xudicial 4. O Goberno e a Administración. Goberno e Cortes xerais. Designación, duración e responsabilidade do Goberno 5. A organización territorial do Estado. As Comunidades Autónomas, sistema de distribución competencial 6. O Estatuto de Autonomía de Galicia. As institucions da Comunidade Autónoma. O Parlamento. O Consello da Xunta. O Presidente. O Valedor do Pobo. O Tribunal de Contas 7. O acto administrativo: concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito 8. A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora e retroactividade da eficacia 9. Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio 10. Procedementos substitutivos dos recursos: conciliación, mediación e arbitraxe. A suspensión da execución do acto recurrido. As reclamacións previas ao exercicio de accións civís e laborais 11. Procedemento administrativo (I): natureza e fins. Regulamentación legal. Principios xerais de procedemento administrativo. Os interesados no procedemento administrativo. Dereitos dos cidadáns, en particular, acceso aos rexistros e arquivos 12. Procedemento administrativo (II): termos e prazos. Iniciación, ordenación e instrucción. Participación dos interesados. Terminación do procedemento: A resolución. Terminación convencional. Outros modos de terminación: desestimento, renuncia e caducidade. O silencio administrativo 13. Natureza, extensión e límites da xurisdicción contencioso-administrativa. Órganos e competencias na orde xurisdiccional contencioso-administrativa 14. O réxime local. Evolucion. A Carta Europea da autonomía local. A autonomía local: significado, contido e límites 15. Fontes do ordenamento xurídico local: lexislación e normativa estatal relativa ao eido local. Lexislación autonómica e relación coa lexislación estatal. A incidencia da lexislación sectorial no rexime local 16. Entidades que integran a administración local. Marco competencial 17. As formas de actividade administrativa. A actividade de policía: a autorización administrativa. O fomento e os seus medios. Análisis especial das subvencións 18. O Concello. Competencias municipais. Organización municipal, órganos necesarios e complementarios. Constitución, vixencia e finalización do mandato corporativo 19. O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións 20. Xuntas de Goberno. Comisións informativas e outros órganos colexiados na Administración Local 21. Normativa de aplicación ás eleccións locais. Causas de inelixibilidade e incompatibilidade eleccion dos concelleiros e do alcalde, eleccion dos diputados e presidente provincial.22. A moción de censura e a cuestión de confianza no ámbito local. O recurso contencioso-electoral, o estatuto dos membros das corporacións locais.23. As relacións interadministrativas. Principios, colaboración cooperación e coordinación a sustitución e disolución de corporacións locais. Impugnación de actos e acordos locais e exercicio de accions 24. Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O rexistro de documentos 25. A potestade regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos: procedemento de elaboración, límites, control da potestade regulamentaria. A publicación das normas locais. Os bandos 26. Servizos públicos locais. Concepto e forma de xestión 27. Xestión indirecta dos servicios: concepto, modalidades e réxime 28. Facendas Locais. Clasificación de ingresos e gastos. Estructura do Orzamento municipal. Procedemento de aprobación e modificación do orzamento municipal 29. O Regulamento. A potestade regulamentaria. Procedemento de elaboración. Límites e control da potestade regulamentaria 30. Ordenanzas fiscais. Recursos de facendas locais 31. Os tributos locais. Principios da potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de de imposición e ordeación de tributos. O establecemento dos recursos non tributarios. Taxas prezos publicos e contribucións especiais 32. Plan de igualdade de oportunidades do Concello de Arteixo (a disposición na web municipal) 33. Economía de Arteixo. Sectores económicos. Actividade comercial e industrial. Historia de Arteixo. Patrimonio cultural e histórico. Xeografía e demografía de Arteixo.34. Lei 7/2007, de 13 abril, do novo estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos económicos e seguridade social. Réxime de incompatibilidades 35. Prevención de riscos laborais: marco legal e desenvolvemento normativo da prevención de riscos 1. O papel do deporte na sociedade 2. A dimensión económica do deporte 3. As fontes xurídicas reguladoras do deporte 4. Lexislación autonómica en materia de xestión deportiva 5. Lexislación básica do Estado en materia de xestión deportiva 6. Regulamento de uso das instalacións deportivas municipais de Arteixo 7. Ordenanza xeral de subvencións do Concello de Arteixo. Bases de desenvolvemento 8. Lei 3/2012, do 2 de abril, do deporte de Galicia. Xeneralidades e competencias das administracións públicas en materia de deporte 9. Organización dun Servizo Municipal de Deportes 10. Desenvolvemento e implementación da política deportiva 11. O sistema deportivo municipal. Axentes que interveñen 12. Modos de xestión do Servizo Municipal de Deportes. Cuestións xerais 13. A xestión directa 14. A xestión indirecta 15. Planificación dun proceso de xestión indirecta 16. Incorporación da perspectiva de xénero á xestión deportiva municipal 17. Deporte federado e municipio 18. Novas manifestacións do deporte urbán 19. Evolución do deporte. O papel do municipio en materia deportiva 20. O asociacionismo deportivo. Tipoloxía, réxime de funcionamento, características e peculiaridades 21. Tratamento do deporte para todos e o deporte federado 22. Xestión dos servizos públicos municipais. Tipos de xestión 23. Convenios e subvencións. Consideracións básicas 24. Medios de comunicación e deporte local 25. O Plan Galicia Saudable 26. Saúde e actividade física. Efectos positivos 27. Dirección operativa. Elaboración de proxectos no sector público 28. Avaliación de proxectos deportivos 29. Os hábitos deportivos e o deporte participación 30. O programa municipal de deporte na natureza de Arteixo 31. O programa de Escolas Deportivas Municipais de Arteixo 32. O programa de actividades deportivas extraescolares 33. A xestión da actividade física nas persoas maiores 34. Oferta de programas deportivos: factores de influencia. Medios materiais, económicos e humanos, asociacionismo, horarios, opcións de poboación 35. Oferta de programas deportivos: factores de influencia: tratamento do deporte para todos e deporte escolar 36. O tratamento do deporte en idade escolar 37. Oferta de programas deportivos: política deportiva, política de infraestructuras, fomento do asociacionismo 38. Oferta de programas deportivos: oferta de actividades deportivas. Factores e criterios a ter en conta 39. Bases xerais de prescrición de exercicio físico.40. Actividade física en nenos e adolescentes 41. Actividade física en persoas maiores 42. Exercicio físico e embarazo 43. Recomendacións da OMS sobre actividade física saudable 44. Programación deportiva nunha instalación en concesión administrativa 45. Xestión de riscos 46. Deseño dunha instalación deportiva. Diferentes espazos nunha instalación deportiva 47. Publicidade, difusión e comunicación como elemento de xestión dos servizos deportivos 48. O plan de uso dunha instalación deportiva. Determinación de clientes, demandas e ofertas 49. Análise sobre as instalacións deportivas en Galicia 50. Elementos básicos das instalacións deportivas 51. Normas NIDE. Consideracións xerais 52. Criterios de localización e características dos terreos según NIDE 53. Cálculo de necesidades nunha área determinada según NIDE 54. A accesibilidade nas instalacións deportivas 55. O mantemento nas instalacións deportivas 56. Mantemento de campos de fútbol 57. Evolución do céspede artificial. Introducción histórica 58. Compoñentes do céspede artificial 59. Ferramentas de apoio á mellora da calidade das instalacións deportivas 60. Xestión económica das instalacións deportivas 61. Redacción do plan director de instalacións deportivas 62. Instalacións deportivas: evolución das políticas de equipamento 63. Instalacións deportivas: aproximación a diferentes tipos de instalacións deportivas 64. Instalacións deportivas: instalacións orientadas cara o deporte recreativo 65. Deseño e construción de instalacións deportivas. Introducción e fases do proceso 66. Construcción e remodelación de novas instalacións deportivas. Consideracións a ter en conta: a accesibilidade 67. Estudo de viabilidade na construcción dunha instalación deportiva 68. Xestión operativa de piscinas municipais. Plan de horarios e calendario. Servicios de dirección e control, servizos de atención ao cliente, servizo de mantemento e limpeza, socorrismo e ensinanza deportiva 69. Planificación estratéxica nun Servizo Municipal de Deportes. Definición, etapas, características, esquema 70. Planificación estratéxica: análise de factores externos que afectan á planificación deportiva 71. Planificación estratéxica: análise de factores internos que afectan á planificación deportiva 72. A atención ao público, aspectos clave de fidelización do usuario 73. Xestión de queixas e suxerencias 74. Xestión de riscos asociados á actividade física 75. Tarefas e funcións do coordinador técnico de deportes 76. Análise económico financeiro da empresa deportiva 77. Introducción e interpretación dos estados financeiros básicos 78. Análise dos estados financeiros básicos 79. Análise e xestión de custes 80. Decisións de inversión e financiación 81. Financiación dun Servizo Municipal de Deportes 82. Análise do impacto económico do deporte 83. Organización dun evento deportivo. Os espectáculos deportivos no termo municipal 84. Boas prácticas ambientais para eventos deportivos 85. Espectáculos deportivos: concepto, regulamento e obxectivos Arteixo, 12 de febreiro de 2015 O ALCALDE-PRESIDENTE Por delegación, Decreto nº 989/2011 Asdo.: José María Sánchez Novo Concelleiro de Persoal e Réxime Interior D/Dona. con DNI núm.:. con enderezo. C. P. Localidade. e telefono de contacto. email. Que tendo coñecemento da Convocatoria do proceso selectivo de: * COORDENADOR/A-TÉCNICO DE DEPORTES e declarando explícitamente coñecer e aceptar as Bases reguladoras da Convocatoria, cumprindo os requisitos de acceso da Base 2ª) Base 2. d: non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando se precisan adaptacións para a realización das probas; e Base 2. e: non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentencia firme) Aportase a tal efecto a seguinte documentación: (marcar cunha X)  DNI copia cotexada  Titulación de acceso (orixinal ou copia cotexada)  Currícula vitae segundo Baremo de méritos con fotocopia de tódolos méritos profesionais e académicos  Copia cotexada do CELGA IV ou perfeccionamento aos efectos de exención de realización da proba de galego  Carta de pagamento das taxas dereito exame ou acreditación de exención do pago das mesmas SOLICITA: sexa admitida esta Instancia para participar no proceso selectivo referido. Data, DNI e sinatura do/a aspirante: AO SR. ALCALDE – PRESIDENTE DO CONCELLO DE ARTEIXO